สุภรณ์ ไม่เห็นด้วย ฝ่ายค้าน เร่งเปิดประชุมรัฐสภา เสี่ยงติดโควิด-19
แรมโบ้ อีสาน ยัน ไม่เห็นด้วย ฝ่ายค้าน เร่งเปิดประชุมรัฐสภาสมัยวิสามัญ หวั่น รวมคนหมู่มาก เสี่ยงติดเชื้อโควิด-19 ชี้ ยังไม่มีความจำเป็น เหตุ 22 พ.ค. ก็จะเปิดสภาฯอยู่แล้ววันที่ 24 เม.ย. นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี กล่าวถึงกรณีตัวแทน 6 พรรคร่วมฝ่ายค้าน ยื่นหนังสือถึงนายกรัฐมนตรี ผ่านตนเอง เป็นคนมารับเรื่องในประเด็น ขอให้มีการเรียกประชุมรัฐสภาสมัยวิสามัญเพื่อรับฟังแนวทางแก้ไขปัญหา และผลกระทบจากโควิด-19 จากสภาฯ และพิจารณา พ.ร.ก.เงินกู้ โดยเร็วนั้น ตนเห็นว่า เป็นเรื่องที่ดีที่ฝ่ายค้าน เล็งเห็นถึงความเดือดร้อนของประชาชน แต่ในขณะนี้ นายกรัฐมนตรีและรัฐบาล อยู่ระหว่างการแก้ไขปัญหาไวรัสโควิด-19 ให้กับประชาชนอย่างหนักและไม่มีวันหยุด โดยได้มีการออกมาตรการต่างๆ ทั้งมาตรการด้านสาธารณสุข มาตรการด้านความมั่นคง ทางสังคม และเศรษฐกิจ เพื่อช่วยเหลือประชาชนที่ได้รับผลกระทบอยู่ในขณะนี้รวมถึงได้มีการออก พ.ร.ก.เงินกู้ เพื่อนำมาใช้สำหรับให้ความช่วยเหลือประชาชนและดูแลเศรษฐกิจแล้วนายสุภรณ์ กล่าวอีกว่า ขณะเดียวกัน ในวันที่ 22 พ.ค. 2563 จะเปิดประชุมรัฐภาสมัยสามัญ ประจำปี 2563 แล้ว ไม่มีความจำเป็นที่จะต้องเร่งรัดให้มีการเปิดประชุมล่วงหน้า และก็ไม่เข้าใจว่า พรรคร่วมฝ่ายค้าน จะรออีกไม่กี่วัน ทำไมถึงรอไม่ได้ เอาเวลาช่วงนี้ทุ่มเททำงานดูแลประชาชนให้มีความปลอดภัยมั่นใจกว่านี้มิได้หรือ เพราะช่วงเวลานี้ การ์ดตกไม่ได้ จริงๆ อีกทั้งตนยังมองว่า หากจะมีการเปิดสภาในขณะนี้ อาจจะเป็นการรวมตัวคนหมู่มาก ซึ่งถือเป็นความเสี่ยง ที่อาจจะเกิดการแพร่ระบาดของเชื้อได้ ดังนั้นเห็นว่า ขณะนี้ยังไม่จำเป็นต้องขอเปิดการประชุมรัฐสภาสมัยวิสามัญ เพราะอีก 1 เดือน ก็สามารถประชุมสภาตามปกติแล้วการที่ฝ่ายค้านมายื่นหนังสือถือเป็นเรื่องที่ดีที่ทุกฝ่ายเห็นความสำคัญกับการแก้ไขปัญหาให้กับประชาชน และช่วงนี้ก่อนเปิดสภา หากฝ่ายค้านมีข้อเสนอแนะรัฐบาลในการแก้ไขปัญหาก็สามารถส่งข้อมูลมาได้ เพราะนายกรัฐมนตรีย้ำอยู่เสมอว่าพร้อมรับฟังข้อเสนอแนะจากทุกภาคส่วน รวมไปถึงนักการเมืองจากทุกพรรคการเมือง นายสุภรณ์ กล่าว
แรมโบ้ อีสาน ยัน ไม่เห็นด้วย ฝ่ายค้าน เร่งเปิดประชุมรัฐสภาสมัยวิสามัญ หวั่น รวมคนหมู่มาก เสี่ยงติดเชื้อโควิด-19 ชี้ ยังไม่มีความจำเป็น เหตุ 22 พ.ค. ก็จะเปิดสภาฯอยู่แล้ว 
โควิด-19,ไวรัสโคโรน่า,ไวรัสโคโรนา,สุภรณ์ อัตถาวงศ์,ฝ่ายค้าน,เปิดประชุมสภา,แรมโบ้ อีสาน,ข่าวทั่วไป